شەفەق
نیوز/ مۆزەخانەی لۆڤەر فەرەنسا، ئمڕوو سێشەممە، 
دەسکەێدە ١٣هەمین هەڵمەت ساڵانە ئەرا گردەوکردن پویل بەخشنەری لە چوارچێوەی
هەڵمەت (تۆس میسین) تا بتوەنێد پاکەت جگارەی گرانیگ بسینێد، ک هین سیاسەتمەدار فەڕەنسی
ئیتان دی شواسیۆل بویە، ک یەکیگ لە ناودیارترین وەزیرەیل سەردەم لویس پانزەهەم بویە.
موزەخانەگە
ئومید دیرێد لەلای کەمەو ١،٢ مەلیۆن یۆرۆ گردەو بکەێد، تا ئەو پاکەت تەڵاییە بسینێد
ک وە زەنگیانەی کریستال ڕەنگین کریاگە، ک چوودەو ئەرا سەدەی هەژدە.
ئیتیان
دی شواسیۆل سیاسەتمەدار فەڕەنسییگ بوی، جویر سەربازیگ لە جەنگەیل نەمسا بویە، و سوود
لە پەیوەندیی وەگەرد یارەگەی شاه لویس پانزەهەم گردیە، ئەراوە وەزوی پلەگەی ئەرا فەریق
دویەم بەرزەو کریا.
دویای
ئەوە بویە باڵوێز لە ڤیێنا وەرجەیەگ باێدەو ئەرا فەرەنسا و ئەرک وەزارەت سوپا بگرێد،
ک خاسەوکردن فرەیگ لەناو سوپا کرد، و ریبەری جەنگ هەفت ساڵە کرد، و بویە راوێژکار نزیک
وبرادەر شاه ئەرا نزیکەی هەفت ساڵ.
